উইন্ডোজ মোবাইল
উইন্ডোজ মোবাইল হল স্মার্টফোন এবং ব্যক্তিগত ডিজিটাল সহকারীর জন্য মাইক্রোসফট কর্তৃক প্রস্তুতকৃত মোবাইল অপারেটিং সিস্টেমের একটি বন্ধ হয়ে যাওয়া পরিষেবা৷ ১৯৯৬ সালে তৈরীকৃত উইন্ডোজ সিই থেকেই মূলতঃ উইন্ডোজ মোবাইলের আগমন। যার ভিত্তিতে ২০০০ সালে প্রথম পকেট পিসি ২০০০ নামে বাজারে আসে, যেটিকে তখন পকেট পিসি পিডিএ হিসেবে পরিচিত করা হয়েছিল। ২০০৩ সালে এটিকে "উইন্ডোজ মোবাইল" নামে নামকরণ করা হয়। পরবর্তীতে (উইন্ডোজের ডেস্কটপ ভার্সনের ন্যায়ই) এটির বিভিন্ন সংস্করণ বাজারে আসে।